Lietuvos ir Sent Vinsento ir Grenadinų santykiai

Lietuvos ir Sent Vinsento ir Grenadinų santykiai – dvišaliai tarptautiniai santykiai tarp Lietuvos ir Sent Vinsento ir Grenadinų.

Diplomatiniai santykiai užmegzti 2007 m. vasario 5 d.

Abi šalys yra Jungtinių Tautų narės.

2021 m. duomenimis, Lietuvoje Sent Vinsento ir Grenadinų piliečių negyveno.Migracijos metraštis 2020, Migracijos departamentas prie VRM

 Santykių istorija 
Užmegzti santykius su Sent Vinsentu ir Grenadinais Lietuvos Vyriausybė nusprendė 2006 m. lapkričio 21 d.Lietuva užmezgė diplomatinius santykius su Sent Vinsentu ir Grenadinais (Lietuvos Respublikos užsienio reikalų ministerija)

Diplomatiniai santykiai užmegzti 2007 m. vasario 5 d., Lietuvos nuolatiniam atstovui Jungtinėse Tautose Daliui Čekuoliui ir Sent Vinsento ir Grenadinų nuolatinei atstovei JT Margaret Hughes Ferrari savo valstybių Vyriausybių vardu Niujorke (JAV) pasirašius dvišalį protokolą, kuriuo užmezgami Lietuvos ir Sent Vinsento ir Grenadinų diplomatiniai santykiai. Sent Vinsentas ir Grenadinai tapo 149-ąja valstybe, su kuria Lietuva užmezgė diplomatinius santykius. Santykių užmezgimo dieną Sent Vinsentas ir Grenadinai oficialiai pripažino Lietuvos nepriklausomybę.

Dvišalis susitikimas tarp ministrų įvyko 2012 m. rugsėjo 24 d. Tą dieną Lietuvos užsienio reikalų ministras Audronius Ažubalis su Lietuvos prezidentės Dalios Grybauskaitės vadovaujama delegacija dalyvavo Niujorke vykstančioje Jungtinių Tautų Generalinės Asamblėjos 67-ojoje sesijoje, po kurios susitiko su Sent Vinsento ir Grenadinų užsienio reikalų ir prekybos ministru Douglasu Slateriu ir aptarė glaudesnį daugiašalį bendradarbiavimą.UR ministras su Ugandos, Ekvadoro bei Sent vinsento ir grenadinų atstovais aptars dvišalės ir daugiašalės partnerystės perspektyvas (Lietuvos Respublikos užsienio reikalų ministerija)

 Ekonominiai santykiai 
2018 m. duomenimis, prekybos apyvarta tarp Lietuvos ir Sent Vinsento ir Grenadinų siekė 49,2 tūkst. eurų, importuotų produktų nebuvo.

 Metai  2016  2017  2018 Eksportas į Sent Vinsentą ir Grenadinus (tūkst. eur.)  19,0  30,7  49,2 Importas iš Sent Vinsento ir Grenadinų (eur.) 0,0 0,0  0,0

 Pasiuntinių ir ambasadorių sąrašas 
2023 m. duomenimis, nė viena šalių viena kitai nėra akreditavusi ambasadorių ar reikalų patikėtinių.

 Šaltiniai 

 Nuorodos 
 Sent Vinsentas ir Grenadinai | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Sent Vinsentas ir Grenadinai